اگرچہ حضرت عمر رضی اللہ عنہ نے احنف کی اصولی بات کی وجہ سے اس کا اعتراف کر لیا تھا ، لیکن ان کے قبیلہ کے ساتھ ان کو سؤظن تھا ، اس لیے بہ تقاضائے احتیاط احنف کی سیرت کا اندازہ لگانے کے لیے اُن کو ایک سال تک اپنے ساتھ مدینہ میں رکھا اور تجربہ کے بعد ان سے کہا کہ میں نے ایک سال تک تمھارا تجربہ کیا ، مجھ کو تم میں بھلائی کے سوا اور کوئی قابل اعتراض شے نظر نہ آئی تمھارا ظاہر اچھا ہے ،امید ہے کہ باطن بھی اچھا ہوگا ، میں نے یہ اس لیے کیا تھا کہ رسول اللہ ﷺ نے ہم لوگوں کو بتایا تھا کہ اس امت کی ہلاکت باخبر منافقین کے ہاتھوں ہوگی ۔
Entity: مدینہ — Type: /location/city, /location